Ըստ Երեւան քաղաքի Շենգավիթ համայնքի թիվ 39 փոստի տվյալների, համայնքի գրեթե բոլոր բնակիչները օգտվում են փոստային ծառայությունից: Աշխատակիցներից տիկին Անահիտը տեղեկացրեց, որ կազմակերպությունները փոստը ուղարկում են հիմանականում հաշվետվությունների ժամանակ, կոպիտ հաշվարկով երեք ամիսը մեկ, իսկ հիմնական հաճախորդները մնում են անհատներն: “Մեր թաղի համարյա բոլոր բնակիչները օգտվում են մեր փոստից, մեծ մասին արդեն ճանաչում ենք, շատերը դարձել են մեր լավ ու հավատարիմ հաճախորդները”, տեղեկացրեց տիկին Անահիտը: